ולא תחמד אתת עברך עקלה עבדה וסולתה בוקרה וחמרה וכל דלחברך ויי כד יעאלנך יהוה אלהך ליד ארע כנענאה דאת עלל תמן למירתנה ותקים לך אבנים רבים ותסוד יתין בסיחד ותכתב על אבניה ית כל ממללי ארהותה דאה ויהי במעברכון ית ירדנה תקימו את אבניה אלין דאנה מפקד יתכון יומן בהרגריזים ותבן תמן מדבח ליהוה אלהך מדבח כיפין לא תגיז עליון פורזלה כיפין שלמין תבנה ית מדבח יהוה אלהך ותסק עליו עלאן ליהוה אלהך ותדבח שלמים ותיכל תמן ותחדי לקדם יהוה אלהך טורה ההוא בעבר ירדנה בתר שביל מעול שמשה בארע כנענאה דדאר בבקעתה קבל גלגלה איסטר מישר אזבה כבון שכם